**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 08.06.2020, ora 08.00 – 09.06.2020, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 09.06.2020, ora 07.00**

**RÂURI**

**Debitele au fost în creştere** în bazinele Someşului Mare, Arieşului, Râului Negru, pe râurile din bazinele superioare şi mijlocii ale Barcăului şi Crişurilor, în bazinele superioare ale: Vişeului, Crasnei, Someşului Mic, Mureşului, Timişului, Bârzavei, Nerei, Sucevei, Moldovei, Bistriţei, datorită precipitaţiilor căzute în interval şi propagării şi doar prin propagare pe cursul mijlociu şi inferior al Prutului.

Pe celelalte râuri debitele au fost în scădere, exceptând râurile din bazinele: Bega, Moraviţa, Caraş, Cerna, Jiu, Olt (exceptând Râul Negru), Vedea, Argeş, Ialomiţa, bazinul mijlociu şi inferior al Timişului, cursurile inferioare ale Bârzavei, Nerei, cursul superior al Prutului, afluenţii acestuia şi râurile din Dobrogea, unde au fost relativ staţionare.

Debitele se situează, în general, la valori cuprinse între 10-40% din mediile multianuale lunare, mai mari (40-90% din normalele lunare) în bazinele hidrografice: Someș, Târnavele, Bârzava, Jiu, Vedea, Teleorman, Neajlov, Prahova, Suceva, Moldova, Bistriţa, Trotuș, Putna, Rm. Sărat și pe râurile din Dobrogea, pe cursul Mureşului, cursurile mijlocii și inferioare ale Timișului și Argeșului și peste normalele lunare pe râurile din bazinul hidrografic Vișeu și pe cursul superior al Prutului.

În interval au fost emise trei **ATENŢIONĂRI HIDROLOGICE** pentru fenomene imediate.

Nivelurile pe râuri la staţiile hidrometrice se situează sub **COTELE DE ATENŢIE**.

**Debitele vor fi în creştere** pe râurile din bazinele hidrografice: Crasna, Barcău, Crişuri, Arieş, Bârzava, Moraviţa, Caraş, Nera, Cerna, în bazinele superioare şi mijlocii ale Someşului, Timişului, Sucevei, Moldovei, Bistriţei şi în bazinele superioare ale Vişeului, Someşului Mic, Mureşului, Târnavelor, Oltului, datorită precipitaţiilor prognozate şi propagării şi doar prin propagare pe cursul mijlociu şi inferior al Prutului.

Pe celelalte râuri debitele vor fi relativ staţionare.

Sunt posibile scurgeri pe versanți, torenți, pâraie și creșteri mai însemnate de niveluri și debite pe unele râuri mici din zona montană din centrul ţării, ca urmare a precipitațiilor mai însemnate cantitativ prevăzute sub formă de aversă şi cu caracter torențial.

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

**Debitul la intrarea în ţară (secţiunea Baziaş) în intervalul 08.06 – 09.06.2020 a fost staţionar, având valoarea de 3300 m3/s**, sub media multianuală a lunii iunie (6400 m3/s).

În aval de Porţile de Fier debitele au fost în creștere la Gruia, în scădere pe sectorul Calafat – Galați și staționare pe sectorul Isaccea – Tulcea.

**Debitul la intrarea în ţară (secţiunea Baziaş) va fi staționar (3300 m3/s).**

În aval de Porţile de Fier debitele vor fi în creştere pe sectorul Gruia – Calafat şi în scădere pe sectorul Bechet – Tulcea.

**2.** **Situaţia meteorologică în intervalul 08.06.2020, ora 09.00 –09.06.2020, ora 06.00**

**Administraţia Naţională de Meteorologie** (A.N.M.) a emis la data de 08.06.2020, la ora 10:00, **Atenționarea Meteorologică nr. 52**, conform căreia:

**- COD GALBEN:** „*În intervalul 08 iunie, ora 13:00 – 08 iunie, ora 23:00, în Banat, Crișana, Maramureș și local în Transilvania și în zonele montane, instabilitatea atmosferică va fi temporar accentuată și se va manifesta prin frecvente descărcări electrice, vijelii, grindină și averse ce vor avea și caracter torențial. Cantitățile de apă vor depăși 25...30 l/mp și izolat 40 l/mp.”*

**- INFORMARE METEOROLOGICĂ:** „*În intervalul 08 iunie, ora 10:00 – 10 iunie, ora 06:00, vor fi perioade de timp cu instabilitate atmosferică, în cursul zilei de luni (8 iunie) cu precădere în regiunile vestice, nord-vestice, centrale, precum și în zonele de munte, în noaptea de luni spre marți (8/9 iunie) în sud-vest, iar marți (9 iunie) îndeosebi în jumătatea de vest a teritoriului. Se vor semnala averse ce vor avea și caracter torențial, descărcări electrice, intensificări ale vântului, vijelii și izolat grindină. În intervale scurte de timp sau prin acumulare, cantitățile de apă vor depăși 15...20 l/mp, iar pe arii restrânse 30 l/mp.Notă: gradul de instabilitate atmosferică se va menține accentuat până la finalul săptămânii în majoritatea regiunilor.”*

Această **Atenționare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, GORJ, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, SĂLAJ, SATU MARE, SUCEAVA, TIMIŞ și VÂLCEA (18 prefecturi) - COD GALBEN;*

*- către prefecturile județelor: ALBA, ARAD, ARGEŞ, BACĂU, BIHOR, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GORJ, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TIMIŞ, VÂLCEA şi VRANCEA (29 prefecturi) – INFORMARE METEOROLOGICĂ.*

**ÎN ŢARĂ**

Vremea a fost caldă, local chiar călduroasă la amiază în sudul și estul țării. În cursul zilei, cerul a fost variabil, cu înnorări temporar accentuate în regiunile intracarpatice și în zonele montane, unde, mai ales în a doua parte a zilei și la începutul nopții, s-au semnalat averse ce au avut şi caracter torențial, frecvente descărcări electrice, iar cantitățile de

apă au depășit pe arii restrânse 15...20 l/mp și izolat 40 l/mp. S-a semnalat grindină, conform datelor colectate la stațiile meteorologice și hidrologice, pe raza județului Cluj, iar din surse externe, pe raza județelor Maramureș și Arad. În restul teritoriului doar izolat au fost ploi de scurtă durată și descărcări electrice. Vântul a suflat slab și moderat, cu

intensificări de scurtă durată în timpul ploilor, cu viteze mai mari în zona înaltă de munte, unde au fost rafale de până la 90 km/h (Vf. Iezer). Temperaturile maxime s-au încadrat între 19 grade la Constanța-Dig și Mangalia și 33 de grade la Galați, iar la ora 06.00, se înregistrau valori termice cuprinse între 8 grade la Miercurea Ciuc și 20 de grade la Galați. În sudul Dobrogei și local în Bărăgan, în primele ore ale zilei, s-a semnalat ceață.

***Observații:*** *de ieri dimineață de la ora 06.00 au fost în vigoare 4 avertizări cod portocaliu și 12 atenționări cod galben, emise precum urmează: 4 atenționări și 1 avertizare de SRPV Sibiu, 1 atenționare și 2 avertizări de SRPV Timișoara, 2 atenționări și 1 avertizare de SRPV Cluj-Napoca, 4 atenționări de SRPV Constanța și 1 atenționare de SRPV Bacău.*

**LA BUCUREŞTI**

Vremea a fost normală termic pentru această dată. Cerul a fost temporar noros, iar vântul a suflat slab și moderat. Temperatura maximă a fost de 28 de grade la toate stațiile meteorologice, iar la ora 06.00 se înregistrau 15 grade la Băneasa, 17 grade la Afumați și 18 grade la Filaret.

**3. Prognoza meteorologică în intervalul 09.06.2020, ora 09.00 –10.06.2020, ora 09.00**

**ÎN ŢARĂ**

Vremea va fi caldă, călduroasă după-amiaza în regiunile estice și sud-estice. Instabilitatea atmosferică va fi temporar accentuată în cea mai mare parte a țării, dar mai ales în jumătatea de vest și în zonele de munte, unde vor fi înnorări, averse, descărcări electrice, vijelii și izolat grindină. Ploile vor avea și caracter torențial, iar în intervale scurte de timp se vor înregistra cantități de apă local însemnate. În restul teritoriului, cerul va fi variabil, iar astfel de fenomene se vor semnala pe arii restrânse, mai ales după-amiaza și noaptea. Temperaturile maxime se vor încadra între 22 și 33 de grade, cu cele mai ridicate valori în sud-est, iar cele minime vor fi cuprinse între 10 și 19 grade.

**LA BUCUREŞTI**

Vremea va fi călduroasă, iar temperatura maximă se va situa în jurul valorii de 30 de grade. Cerul va fi variabil, cu înnorări accentuate după-amiaza și în cursul nopții, când vor fi averse, descărcări electrice și intensificări de scurtă durată ale vântului. Temperatura minimă va fi de 16...18 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia pentru Protecţia Mediului Ialomița*** informează despre producerea, la data de 08.06.2020, la ora 10:15, unui incendiu la o fabrică de producere a vopselelor, care aparține societății SC MARCHIM SRL, din municipiul Slobozia, județul Ialomița. Au ars: 1 depozit de materiale de nitroceluloză (aprox. 5 mp), 300 kg nitroceluloză, 1 depozit de ambalaje gol (aprox. 30 mp), 25 cabluri, 15 butoaie din tablă de 200 l, 10 butoaie din plastic de 200 l, 1 malaxor de amestecat vopsele, 1 acoperiș din tablă (aprox. 40 mp). Incendiul a fost stins la ora 11:30 de I.S.U. Ialomița.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

DIRECȚIA DE COMUNICARE, TRANSPARENȚĂ ȘI IT